CELEX: C2005/193/37
Language: el
Date: 2005-08-06 00:00:00
Title: Απόφαση του Πρωτοδικείου, της 7ης Ιουνίου 2005, στην υπόθεση Τ-375/02, Alessandro Cavallaro κατά Επιτροπής των Ευρωπαϊκών Κοινοτήτων (Υπάλληλοι — Γενικός διαγωνισμός — Απόφαση της εξεταστικής επιτροπής περί αποκλεισμού υποψηφίου από τη συμμετοχή στην προφορική εξέταση κατόπιν του αποτελέσματος που έλαβε ο εν λόγω υποψήφιος στη γραπτή εξέταση — Απόρρητο των εργασιών της εξεταστικής επιτροπής — Αιτιολογία — Ίση μεταχείριση — Πλάνη περί τα πράγματα)

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/24
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 7ης Ιουνίου 2005
   στην υπόθεση Τ-375/02, Alessandro Cavallaro κατά Επιτροπής των Ευρωπαϊκών Κοινοτήτων (1)
   
   (Υπάλληλοι - Γενικός διαγωνισμός - Απόφαση της εξεταστικής επιτροπής περί αποκλεισμού υποψηφίου από τη συμμετοχή στην προφορική εξέταση κατόπιν του αποτελέσματος που έλαβε ο εν λόγω υποψήφιος στη γραπτή εξέταση - Απόρρητο των εργασιών της εξεταστικής επιτροπής - Αιτιολογία - Ίση μεταχείριση - Πλάνη περί τα πράγματα)
   (2005/C 193/37)
   Γλώσσα διαδικασίας: η ιταλική
   Στην υπόθεση Τ-375/02, Alessandro Cavallaro, κάτοικος Ρώμης (Ιταλία), εκπροσωπούμενος από τον C. Forte, δικηγόρο, κατά Επιτροπής των Ευρωπαϊκών Κοινοτήτων (εκπρόσωποι: J. Curall και L. Lozano Palacios, επικουρούμενοι από τον A. Dal Ferro, δικηγόρο, με τόπο επιδόσεων στο Λουξεμβούργο), με αντικείμενο αίτημα περί ακυρώσεως της αποφάσεως της Αρμόδιας για τους Διορισμούς Αρχής, της 11ης Σεπτεμβρίου 2002, περί απορρίψεως της διοικητικής ενστάσεως που υπέβαλε ο προσφεύγων κατά της αποφάσεως της εξεταστικής επιτροπής του γενικού διαγωνισμού COM/A/6/01, της 15ης Μαΐου 2002, με την οποία η γραπτή δοκιμασία του προσφεύγοντος βαθμολογήθηκε με ανεπαρκή βαθμό στον εν λόγω διαγωνισμό και, κατά συνέπεια, ο προσφεύγων αποκλείστηκε από τη συμμετοχή στην προφορική εξέταση, καθώς και αίτημα περί ακυρώσεως των μεταγενεστέρων σταδίων του διαγωνισμού, κατά το μέτρο που τούτο είναι αναγκαίο προκειμένου ο προσφεύγων να επανακτήσει τα δικαιώματά του, το Πρωτοδικείο (πέμπτο τμήμα), συγκείμενο από τους Μ. Βηλαρά, Πρόεδρο, M.E. Martins Ribeiro και K. Jürimäe, δικαστές, γραμματέας: J. Plingers, υπάλληλος διοικήσεως, εξέδωσε στις 7 Ιουνίου 2005 απόφαση με το ακόλουθο διατακτικό:
   
               1)
            
            
               Απορρίπτει την προσφυγή.
            
         
               2)
            
            
               Κάθε διάδικος φέρει τα δικαστικά έξοδά του.
            
         
      (1)  ΕΕ C 44 της 22.2.2003